АҞӘА, ԥхынгәы 8 – Sputnik. Жәларбжьаратәи атеатртә фестиваль "Толстой" алахәхара мацарагьы ирбага дууп РУСДРАМ азы иҳәоит fрадио Sputnik аинтервиу азҭаз атеатр адиректор Иракли Хынҭәба.
"Сынтәа афестиваль ахь иааит жәанызқьҩык ауааԥсыра. Аспектакльқәа рахь абилеҭқәа роура уадаҩын. "Ҳаџьы Мураҭ" акәзаргьы, аҭыԥ змамкәа игыланы иахәаԥшуаз рацәаҩын", - иҳәоит иара.
Хынҭәба иажәақәа рыла, Лев Толстои иаҳҭынрадгьыл аҿы аспектакль аҽа бжьык ахалеит, аҽа цәак аҟәнылеит.
"Иаснаиа Полианаҿ аспектакль Лев Толстои иҩнуҵҟатә дунеи аҽакала иаанарԥшит. Ари лаԥшхырԥароуп, аҭыԥи аспектакли реилаӡҩароуп", - иҳәоит иара.
РУСДРАМ адиректор иазгәеиҭеит аҽазыҟаҵарақәа раан амш шыбааԥсыз. Амш цәгьан иара ақәыргылара аҽынгьы.
"Аха ахәаԥшцәа ааиуа ианалага инаркны амш еихыккеит. Аспектакль ҩаӡара ҳаракыла имҩаԥысит. Ахәаԥшцәа рыԥсы ӡаны итәан. Аспектакль ашьҭахь ирҳәоз акакәын: Аԥснытәи атеатр асеиԥш "Ҳаџьы-Мураҭ" ҩаӡара ҳаракыла иқәнаргылоит ҳәа агәра аагомызт ҳәа", - иҳәоит Хынҭәба.
Афестиваль "Толстой" 2016 шықәса раахыс есышықәса Иаснаиа Полиана имҩаԥыргоит.
Фазиль Искандер ихьӡ зху Аурыс драматә театр уахь рцара алыршахеит Урыстәыла акультура аминистрра ацхыраарала.
Атәыла ахада аилатәараан афымцамч ахархәараз арбагақәа ааигеит. Урҭ инарықәыршәаны, 2020 шықәса рзы иҟаз ахархәара 2019 шықәсатәи ахархәара иаҿырԥшны 21 процент еиҳахеит.
Ахада адҵа ҟаиҵеит араионқәа рҿы аштабқәа аԥырҵарц, урҭ русура афымцамч ахархәара аиҵатәра иаздырхарц иҳәеит. Апроблема ӡбамхар, акадртә еиҭакрақәа мҩаԥгатәхоит ҳәа иҳәеит ахада.
Аԥхьатәи алҵшәақәа мчыбжьык иахымгакәа иҟалароуп ҳәа азгәеиҭеит Бжьаниа. Иара убас есышьыжь асааҭ 10 рзы аԥыза-министр инапынҵақәа назыгӡои ахада Иусбарҭа аиҳаби рҿаԥхьа русуразы аҳасабырба ҟарҵаларц рыдиҵеит.
"Мчыбжьык иалагӡаны араионқәа рҿы афымцамч ахархәара лаҟәымхар, ишәырҭаз адокумент аҿы иарбоу 2019 шықәсазтәи анорматив 5 % ацны аҟынӡа имнеир, араион ахада, амилициа аҟәша аиҳабы, апрокурор, аенергетик – зегьы лахь рыҭахоит, иааиуа егьи ашәахьазы русура иамххоит", - ҳәа инаҵишьит Аԥсны ахада Аслан Бжьаниа.
АҞӘА, ажьырныҳәа 22 - Sputnik, Бадраҟ Аҩӡба. Аԥсны аенергетика аусхк аҟны узыцәшәаша аҭагылазаашьа ҷыда ыҟоуп ҳәа алаҳәара ҟаиҵеит Аԥсны ахада Аслан Бжьаниа ареспубликаҿы иҟоу аенергетикатә ҭагылазаашьазы аилацәажәараҿы.
Атәыла ахада афымцамч ахархәараз арбагақәа ааигеит. Урҭ инарықәыршәаны, 2020 шықәса рзы иҟаз ахархәара 2019 шықәсатәи ахархәара иаҿырԥшны 21 процент еиҳахеит.
Ахада иҳәеит араионқәа рҿы ишаԥҵахо аштабқәа, урҭ русура афымцамч ахархәара аиҵатәра ишазырхахо. Апроблема ӡбамхар, акадртә еиҭакрақәа мҩаԥгатәхоит ҳәа иҳәеит иара.
Аԥхьатәи алҵшәақәа мчыбжьык иахымгакәа иҟалароуп ҳәа азгәеиҭеит ахада.
Иара иҳәеит Апарламент ахаҭарнакцәа алархәны аилацәажәара шымҩаԥгаз амаинерцәа рганахьала ахараԥсақәеи ашьаус ҭакԥхықәрақәеи ралагаларазы.
Аилацәажәара иалахәын Ашәарҭадаратә хеилак амаӡаныҟәгаҩ Сергеи Шамба, Аҩнуҵҟатәи аусқәа рминистр Дмитри Дбар, "Амшынеиқәафымцамч" адиректор хада Михаил Логәуа, ареспублика ақалақьқәеи араионқәеи рхаҭарнакцәа.
Иара убас шәаԥхьар ҟалоит:
Бжьаниа ажәалагала ҟаиҵеит закәаншьаҭада акриптовалиута аиуразы аҭакԥхықәра рӷәӷәазарц